Matt Busby
Store norske leksikon,Sport og spill,Ballsport,Fotball,Engelsk fotball,Engelske fotballspillere
Matt Busby er en tidligere skotsk fotballspiller og trener. Han er mest kjent for sin tid som trener for Manchester United. Der ble Busby den første treneren som ledet et engelsk lag til å vinne den europeiske serievinnercupen, og han er i dag ansett som én av de fremste britiske trenerne noensinne.
Fakta  Manchester City (1928–1936)  Liverpool (1936–1945) Manchester United (1945–1969) Storbritannia (1948) Skottland (1958) Meritter som spiller Som spiller spilte Busby for blant annet Manchester City (229 kamper) og Liverpool (122), og vant blant annet FA-cupen med City i 1934. Han fikk én landskamp for Skottland. Meritter som manager Det er som manager for Manchester United Busby er mest kjent. Han ledet laget til stor suksess, og de fikk etter hvert kallenavnet Busby Babes. Under Busby vant Manchester United ligaen fem ganger (1951/52, 1955/56, 1956/57, 1964/65, 1966/67), FA-cupen i 1948 og 1963 og europacupen for serievinnere i 1968.I februar 1958 var Manchester Uniteds lag på vei hjem fra en kamp i Beograd, da flyet deres krasjet mens de skulle ta av fra flyplassen i München. Busby var på flyet, men overlevde. Ulykken tok livet av 23 mennesker, inkludert åtte Manchester United-spillere og tre fra støtteapparatet.I tillegg til suksessen med Manchester United ledet Busby det britiske landslaget til OL-bronse i 1948. Utmerkelser Skotten ble utnevnt til Knight Bachelor i 1968 og hadde da rett til å bruke tittelen Sir foran navnet sitt. Les mer i Store norske leksikon fotball engelsk fotball Manchester United FA-cupen